**Agentia Nationala Anti-Doping recomanda sportivilor sa NU foloseasca suplimente alimentare pentru arderea grasimilor din organism!**

Pe langa pericolul dovedit pe care il prezinta pentru sanatate, majoritatea acestor suplimente alimentare pentru arderea grasimilor din organism contin substante interzise sportivilor. Aceasta este concluzia unui studiu efectuat la cererea USADA (Agentia Anti-Doping a Statelor Unite ale Americii) de catre o echipa condusa de doctorul Pieter Cohen de la Cambridge Health Alliance si Universitatea Harvard. In cadrul studiului au fost cercetate un numar de 27 de produse comerciale, iar 14 dintre ele contineau, uneori in doza extrem de mare (!), OXILOFRINA, o substanta interzisa sportivilor si inclusa de WADA (Agentia Mondiala Anti-Doping) pe Lista Interzisa, la sectiunea S6 – Stimulente.

OXILOFRINA mai este cunoscuta si sub denumirea de METILSINEFRINA (sau P-METILSINEFRINA). A nu se confunda cu SINEFRINA, substanta ce se gaseste in coaja de portocala!

Studiul a fost initiat dupa ce Asafa Powell din Jamaica a fost suspendat si retras de la Campionatele Mondiale din 2013, motivand utilizarea de produse pentru arderea grasimilor.